smcproject/ml-wiki-sentences huggingface dataset:
മെർക്കുറിക് സൾഫൈഡ് എന്ന രാസസംയുക്തമായ ഇതൊരു അസംസ്കൃതവസ്തുകൂടിയാണ്.
ശുദ്ധി ചെയ്ത ചായില്യം ശരീരപുഷ്ടി, ക്ഷയം, പാണ്ട്, ശരീരവേദന എന്നീ അസുഖങ്ങൾക്ക് മരുന്നായി ആയുർവ്വേദത്തിലും ഉപയോഗിക്കുന്നു.
സംസ്‌കൃതത്തിൽ ഇത് ജാതിലിംഗ എന്നറിയപ്പെടുന്നു.
ചായകോപ്പ ചായകോപ്പയും സോസറും കൈപ്പിടിയില്ലാത്ത ചായകോപ്പ
ചായ കുടിക്കാനുപയോഗിക്കുന്ന ഒരു തരം ചെറിയ പാത്രമാണ് ചായകോപ്പ ( teacup).
സാധാരണയായി കൈപ്പിടിയോടുകൂടിയതും കൈപ്പിടിയില്ലാത്തതുമായ ചായകോപ്പകളുണ്ട്.
തള്ളവിരലും മറ്റു വിരലുകളും ഉപയോഗിച്ചു പിടിക്കാവുന്ന ഇവ പൊതുവെ കളിമൺ നിർമ്മിതമാണ്.
കാപ്പികോപ്പകളേക്കാൾ ചെറുതായിരിക്കും ചായക്കോപ്പകൾ.
ഇവ സോസറിന്റെ കൂടെ ജോഡിയായി ഉപയോഗിക്കുന്നു.
നല്ല ചായകോപ്പകൾ വെളുത്തതും തിളക്കമുള്ളതും പോർസ്ലിൻ നിർമ്മിതവും ചിത്രപണികളോടുകൂടിയവയുമാണ്.
ഇത്തരത്തിലുള്ള മനോഹരമായ ചായകോപ്പകൾ ശേഖരിക്കുന്നത് ചിലരുടെ വിനോദവൃത്തിയാണ്.
ജന്മദിനം പോലുള്ള ആഘോഷവേളകളിൽ മനോഹരമായ ആശംസകളും ചിത്രങ്ങളും ആലേഖനം ചെയ്ത് ഇവ ഉപഹാരമായി നൽകാറുണ്ട്.
ചൈനീസ് സംസ്കാരമനുരുസരിച്ച് ചായകോപ്പകൾ വളരെ ചെറുതും പരമാവധി 30 മില്ലി പാനീയം മാത്രം ഉൾക്കൊള്ളാവുന്നവയുമാണ്.
എരിട്രിയ പോലുള്ള ഹോൺ ഒഫ് ആഫ്രിക്ക രാജ്യങ്ങളിൽ അവരുടെ പരമ്പരാഘത പാനീയമായ ബൂൺ എന്ന കാപ്പി കുടിക്കാൻ കൈപ്പിടിയില്ലാത്ത കോപ്പകളാണു് ഉപയോഗിച്ചു് പോരുന്നത്.
പതിനേഴാം നൂറ്റാണ്ടിൽ യൂറോപ്പിൽ ഉപയോഗിച്ചിരുന്ന, ചായകുടിക്കാൻ വേണ്ടി പ്രത്യേകമായുണ്ടാക്കിയ ചെറിയ കോപ്പകൾ, ജപ്പാനിലെ ഇമാരി തുറമുഖത്തുനിന്നോ ചൈനയിലെ കാന്റൺ നിന്നോ ഇറക്കുമതി ചെയ്തതായിരുന്നു.
കിഴക്കൻ രാജ്യങ്ങളിൽ ഉപയേഗിച്ചിരുന്ന ചായകോപ്പകൾക്കും അവയെ അനുകരിച്ച് ആദ്യമായ് യൂറോപ്പിലെ മീസ്സനിലുണ്ടാക്കിയ ചായക്കോപ്പകൾക്കും കൈപ്പിടി ഉണ്ടായിരുന്നില്ല.
19 ാം നൂറ്റാണ്ടോടുകൂടി കോപ്പപാത്രങ്ങൾക്ക് പകരം സിലിണ്ടറിന്റെ ആകൃതിയിലുള്ള കൈപ്പിടിയുള്ള പാത്രങ്ങൾ ഉപയോഗിച്ചു തുടങ്ങി.
ഇതും കാണുക മഗ്ഗ് കുൽഹർ
ചായം പൂശിയ മത്സ്യം Painted Parambassis ranga specimen.
A needle was used to inject the pink dye in this example.
ചായം പൂശിയ മത്സം , ഉപഭോക്താക്കളെ ആകർഷിക്കുവാൻ കൃത്രിമമായി വർണ്ണം നൽകിയ അലങ്കാര അക്വേറിയം മത്സ്യങ്ങളാണ്.
ജ്യൂസിംഗ് എന്നുകൂടി അറിയപ്പെടുന്ന ഈ ചായം പൂശൽ നിരവധി മാർഗ്ഗങ്ങളിലൂടെയാണു കൈവരിക്കുന്നത്.
തിളങ്ങുന്ന ഫ്ലൂറസന്റ് വർണ്ണച്ചായം നിറച്ച സിറിഞ്ച്‌ ഉപയോഗിച്ച് മത്സ്യത്തിന്റെ ചർമ്മത്തിനടിയിൽ കുത്തിവയ്ക്കുക, ചായക്കൂട്ടിലേയ്ക്ക് മത്സ്യത്തെ മുക്കിയെടുക്കുക അല്ലെങ്കിൽ മത്സ്യത്തിനു നിറമുള്ള ആഹാരം നൽകുക എന്നിങ്ങനെ നിരവധി മാർഗ്ഗങ്ങൾ ഇതിനായി ഉപയോഗപ്പെടുത്തുന്നു.
ഈ വിവാദ പ്രക്രിയ സാധാരണയായി മീനുകൾക്ക് തിളക്കമാർന്ന വർണ്ണം ഉണ്ടാക്കാനും ഉപഭോക്താക്കൾക്ക് അവയെ കൂടുതൽ ആകർഷകമായി തോന്നുന്നതിനും വേണ്ടിയാണ് ചെയ്യാറുള്ളത്.
ഇങ്ങനെ നൽകുന്ന മത്സ്യത്തിൻറെ നിറം ശാശ്വതമായി നിലനിൽക്കുന്നില്ല.
സാധാരണയായി ആറു മുതൽ ഒമ്പത് മാസത്തിനുള്ളിൽ ഈ കൃത്രിമ നിറം മങ്ങിപ്പോകുന്നു.
മത്സ്യങ്ങൾക്കു കൃത്രിമ നിറം കൊടുക്കുവാൻ നിരവധി മാർഗ്ഗങ്ങളുണ്ട്.
ചായങ്ങൾ
"ചായം പൂശിയ മത്സം" സൃഷ്ടിക്കുന്നതിനു സാധാരണയായി സ്വീകരിക്കുന്ന രീതി സിറിഞ്ചിലൂടെ ചായം കുത്തിവയ്ക്കുന്നതാണ്.
സാധാരണയായി, മത്സ്യങ്ങളെ ഒന്നിലധികം തവണ ഈ പ്രക്രിയക്കു വിധേയമാക്കുന്നു.
മത്സ്യത്തെ ഒരു കാസ്റ്റിക് ലായനിയിൽ മുക്കി പുറത്തെടുത്ത് പുറംതൊലി ഉരിക്കുകയും തുടർന്ന് ചായത്തിൽ മുക്കിയെടുക്കുകയും ചെയ്യുന്നു.
ഈ രീതി അവലംബിക്കുമ്പോൾ മത്സ്യങ്ങളുടെ മരണനിരക്ക് വളരെ ഉയർന്ന അളവിലാണെന്നു റിപ്പോർട്ട് ചെയ്യപ്പെട്ടിരിക്കുന്നു.
അക്വേറിയം മത്സ്യങ്ങൾക്കായുള്ള അനേകം "നിറം-മെച്ചപ്പെടുത്തൽ" ഭക്ഷണങ്ങൾ നിലവിൽ ഉപഭോക്താവിന് ലഭ്യമാണ്.
സാധാരണയായി, ഈ ആഹാരങ്ങളിൽ ബീറ്റ കരോട്ടിൻ പോലെയുള്ള പ്രകൃതിദത്ത ചായങ്ങൾ അടങ്ങിയിരിക്കുന്നതിനാൽ മത്സ്യത്തിന് ദോഷകരമാകാറില്ല.
എന്നിരുന്നാലും മറ്റ് ചായം പൂശൽ രീതികളിലേപ്പോലെതന്നെ ഇതു താൽക്കാലിക ഫലം മാത്രം നൽകുന്നവയാണ്.
അതേസമയം ദോഷകരമായ ചായങ്ങൾ ചിലപ്പോൾ മൊത്തക്കച്ചവടക്കാർ ഉപയോഗിക്കുന്നതായി ഒരു സ്രോതസ്സ് റിപ്പോർട്ട് ചെയ്യുന്നു.
ലേസർ
കുറഞ്ഞ സാന്ദ്രതയിലുള്ള ലേസറും നിറവും ഉപയോഗിച്ച് മത്സ്യങ്ങളെ ടാറ്റു ചെയ്യുന്ന ഒരു രീതി ഫിഷറീസ് ശാസ്ത്രജ്ഞന്മാർ വികസിപ്പിച്ചെടുക്കുകയും ഈ പ്രക്രിയ ഇപ്പോൾ അലങ്കാര മത്സ്യങ്ങളിൽ പ്രയോഗിക്കപ്പെടുകയും ചെയ്യുന്നു.
അവലംബം ↑ ↑ ↑ {{ cite web }} : Italic or bold markup not allowed in: | publisher= ( help )
ചായം (ചലച്ചിത്രം)
ന്യൂഇന്ത്യാ ഫിലിംസിന്റെ ബാനറിൽ എസ്.കെ. നായർ 1973-ൽ നിർമിച്ച മലയാളചലച്ചിത്രമാണ് ചായം ( English: Chayam (1973 film) ).
പി.എൻ. മേനോൻ സംവിധാനം ചെയ്ത ഈ ചിത്രം തിരുമേനി പിക്ചേഴ്സ് വിതരണം ചെയ്ത് കേരളത്തിൽ പ്രദർശനം തുടങ്ങി.
അഭിനേതാക്കൾ ഷീല ശങ്കരാടി രാഘവൻ അടൂർ പങ്കജം സി.എ. ബാലൻ ശോഭന (റോജ രമണി) സുധീർ പിന്നണിഗായകർ പി. മാധുരി അടൂർ ഭാസി അയിരൂർ സദാശിവൻ ടി.എം. സൗന്ദരരാജൻ അണിയറയിൽ സംവിധാനം - പി എൻ മേനോൻ നിർമ്മാണം - എസ്‌ കെ നായർ ബാനർ - ന്യൂ ഇന്ത്യ ഫിലിംസ് കഥ, തിരക്കഥ, സംഭാഷണം - മലയാറ്റൂർ രാമകൃഷ്ണൻ ഗാനരചന - വയലാർ, കണ്ണദാസൻ സംഗീതം - ജി ദേവരാജൻ ഛായാഗ്രഹണം - അശോക് കുമാർ ചിത്രസംയോജനം - രവി ഗാനങ്ങൾ ഗാനരചന - വയലാർ , കണ്ണദാസൻ സംഗീതം - ജി. ദേവരാജൻ ക്ര.
നം ഗാനം ഗാനരചന ആലാപനം 1 ശ്രീവത്സം മാറിൽ ചാർത്തിയ വയലാർ രാമവർമ്മ അയിരൂർ സദാശിവൻ 2 അമ്മേ അമ്മേ അവിടുത്തെ മുൻപിൽ വയലാർ രാമവർമ്മ അയിരൂർ സദാശിവൻ 3 ചായം കറുത്ത ചായം വയലാർ രാമവർമ്മ മാധുരി 4 ഗോകുലാഷ്ടമി നാൾ വയലാർ രാമവർമ്മ മാധുരി 5 മാരിയമ്മാ തായേ കണ്ണദാസൻ ടി.എം. സൗന്ദരരാജൻ, പി മാധുരി 6 ഓശാകളി മുട്ടിനുതാളം നാടോടി ഗാനം അടൂർ ഭാസിയും സംഘവും അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് ചായം
ചായ്യോത്ത്
കേരളത്തിലെ കാസർഗോഡ് ജില്ലയിലെ കിനാനൂർ-കരിന്തളം പഞ്ചായത്തിലെ ഒരു ഗ്രാമമാണ് ചായ്യോത്ത് .
നീലേശ്വരം -ഇടത്തോട് റോഡിൽ നീലേശ്വരത്തിന്നും ചോയ്യംങ്കോടിന്നും ഇടയൽ ചായ്യോത്ത് സ്ഥിതി ചെയ്യുന്നു.
ചായ്‌വര ഇംഗ്ലീഷ് വിലാസം https://ml.wikipedia.org/wiki/Slash
വേർതിരിക്കപ്പെട്ട ഒരു കൂട്ടം പദങ്ങളിൽ ഒന്നു മാത്രം സ്വീകാര്യം എന്ന് സൂചിപ്പിക്കാൻ ഉപയോഗിക്കുന്ന ചിഹ്നമാണ് ചായ്‌വര .
ഇതിനെ ചരിവു വര എന്നും വിളിക്കാറുണ്ട്.
ഇത് ഇംഗ്ലീഷ് ഭാഷയിൽ സ്ലാഷ് (slash) എന്ന് അറിയപ്പെടുന്നു.
സ്ത്രീ/പുരുഷൻ
അവിവാഹിത/വിവാഹിത/വിധവ/വിവാഹമോചനം നേടിയവൾ
ചായില്യം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chayilyam_(film)
പഴയങ്ങാടിക്കടുത്ത് സ്ത്രീകൾ മാത്രം കെട്ടുന്ന ദേവക്കൂത്ത് എന്ന തെയ്യത്തിന്റെ പശ്ചാത്തലത്തിൽ മനോജ് കാന സംവിധാനം ചെയ്ത് ജനുവരി 31ന് പുറത്തിറങ്ങിയ ചലച്ചിത്രമാണ് ചായില്യം .
അനുമോൾ , എം ആർ ഗോപകുമാർ ,ജിജോയ് രാജഗോപാൽ, ചെമ്പിൽ അശോകൻ, മാസ്റ്റർ ആദിത്യൻ, ടി കെ മീനാക്ഷിയമ്മ, എൽ‌സി സുകുമാരൻ, പ്രവീഷ്, പി ടി മനോജ് എന്നിവരാണ് അഭിനേതാക്കൾ.
നിർമാതാവിനെ ലഭിക്കാത്തതോടെ സന്നദ്ധ സംഘടനകളിൽനിന്നും വ്യക്തികളിൽനിന്നും സംഭാവന സ്വീകരിച്ചു നേര് എന്ന ജനകീയ കൂട്ടായ്മയുടെ നേതൃത്വത്തിലാണ് ഇത് പുറത്തിറക്കുന്നത്.
വൈധവ്യമേൽപ്പിച്ച അപ്രതീക്ഷിത ആഘാതം മാറും മുമ്പ് കുടുംബത്തിനും സമൂഹത്തിനും ആചാരസംരക്ഷണത്തിനുമായി തെയ്യമായി മാറുന്ന ഗൗരിയിലൂടെയാണ് കഥ മുൻപോട്ടു പോകുന്നത്.
നവാഗതസംവിധായകനുള്ള ഹസൻകുട്ടി പുരസ്‌കാരം, മികച്ച ചിത്രത്തിനുള്ള പത്മരാജൻ പുരസ്‌കാരം എന്നീ അംഗീകാരങ്ങൾ ചിത്രത്തിനു ലഭിച്ചു.
പത്തോളം അന്താരാഷ്ട്ര മേളകളിലും ചായില്യം പ്രദർശിപ്പിച്ചിരുന്നു.
പ്രേമിച്ചു വിവാഹം കഴിച്ച ഭർത്താവ് കണ്ണൻ മരണപ്പെടുന്നതോടെ, ഗൗരിയും മകനും തനിച്ചാവുന്നു.
അവരുടെ ദുരവസ്ഥയറിഞ്ഞ ഭർത്താവിന്റെ പിതാവ് അവരെ സ്വന്തം വീട്ടിലേക്കു കൊണ്ടുപോവുന്നു.
ഭർത്താവിന്റെ വിയോഗത്തിനാലുണ്ടായ മാനസികസമ്മർദ്ദത്തിനിടെ ഗൗരി തന്നെ വിമർശിക്കാനെത്തിയ പൊതുജനങ്ങൾക്കു മുമ്പിൽ താനിതുവരെ പഠിച്ചിട്ടില്ലാത്ത ദേവക്കൂത്ത് എന്ന തെയ്യത്തിന്റെ ചില ചുവടുകളാടുന്നു.
ഗൗരിയുടെ ശരീരത്തിൽ ദേവിയുടെ അംശം പ്രത്യക്ഷപ്പെട്ടതാണെന്നു വിശ്വസിക്കുന്ന നാട്ടുകാർ ഗൗരിയെ ദേവിയായി കണ്ടു ആരാധിക്കുന്നു.
ക്ഷേത്രത്തിൽ നടന്ന ദേവപ്രശ്നത്തിൽ ഗൗരി തെയ്യം കെട്ടി ആടണമെന്നു വിധിക്കുന്നു.
ഗൗരി അതിനു തയ്യാറല്ലെന്നു പറയുമ്പോ, ഗൗരിയുടെ ഭർത്താവിന്റെ അച്ചൻ തെയ്യം ആടാൻ അവളെ നിർബന്ധിക്കുന്നു.
മകളുടെ അസുഖം മാറാൻ കൂടിയാണ് വൈദ്യർ കൂടിയായ അംബുപ്പെരുവണ്ണാൻ മകളെ അതിനു നിർബന്ധിക്കുന്നത്.
കപടസന്ന്യാസിമാരോടും, ജാതിയോടും, മതത്തോടും വിശ്വാസത്തോടും വെല്ലുവിളിക്കുന്ന ഗൗരി എന്ന കഥാപാത്രം സ്ത്രീശാക്തീകരണത്തിന്റെ പ്രതീകമാണ്.
ഗൗരി എന്ന കഥാപാത്രത്തിന്റെ ശാരീരിക മാനിസികാനുഭവങ്ങളും, സാമൂഹ്യസംഘർഷങ്ങളും ഈ ചിത്രത്തിൽ നന്നായി ആവിഷ്കരിച്ചിരിക്കുന്നു.
അഭിനേതാക്കൾ അനുമോൾ - ഗൗരി എം.ആർ. ഗോപകുമാർ - അംബുപെരുവണ്ണാൻ ജിജോയ് - കണ്ണൻ പുരസ്കാരങ്ങൾ മികച്ച കഥ - 2012 ലെ കേരള ചലച്ചിത്ര പുരസ്കാരം മികച്ച ചലച്ചിത്രം - 2012 ലെ പത്മരാജൻ പുരസ്കാരം ഹസ്സൻകുട്ടി പുരസ്കാരം - 2012 കേരള അന്താരാഷ്ട്രം ഫിലിം ഫെസ്റ്റിവൽ അവലംബം
ജയപ്രകാശ് കാര്യാൽ
മലയാള നാടക പ്രവർത്തകനും ചിത്രകാരനുമാണ് ജയപ്രകാശ് കാര്യാൽ .
നിരവധി നാടകങ്ങൾ സംവിധാനം ചെയ്തു.
രംഗകല, ചമയം, ദീപവിതാനം, സംഗീതം തുടങ്ങി നാടകത്തിന്റെ എല്ലാ മേഖലകളിലും പ്രവർത്തിച്ചിട്ടുണ്ട്.
ജയപ്രകാശ് കാര്യാലിനെക്കുറിച്ച് യതി കാവിൽ, ഗിരീഷ് കളത്തിൽ, സി.കെ. ഗിരീഷ് എന്നിവർ ചേർന്ന് ‘കാര്യാൽ മാഷ്: അരങ്ങിന്റെ സഹചാരി’ ഡോക്യുമെന്ററി തയ്യാറാക്കിയിട്ടുണ്ട്.
നാടകങ്ങൾ രാവുണ്ണിയും കുടുക്കയും അമ്മ വിത്തുകൾ പുരസ്കാരങ്ങൾ കേരള സംഗീതനാടക അക്കാദമിയുടെ പുരസ്‌കാരം (2017) അവലംബം ↑ https://www.manoramaonline.com/news/announcements/2018/05/11/sangeetha-nadaka-academy-fellowship.html
ജയപ്രകാശ് നാരായൺ പാർക്ക് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഉദ്യാന നഗരമായ ബാംഗ്ലൂരിലെ ഒരു ഉദ്യാനമാണ് ജയപ്രകാശ് നാരായൺ ബയോഡൈവേഴ്സിറ്റി പാർക്ക് .
, മത്തികെരയിൽ 25 ഏക്കർ സ്ഥലത്ത് സ്ഥിതിചെയ്യുന്ന ഇവിടെ ഇരുപതിനായിരത്തോളം മരങ്ങളും കുറ്റിച്ചെടികളുമുണ്ട്.
ഇവിടെ വരുന്ന ജനങ്ങളെ ആകർഷിക്കാനായി പുതുതായി ഇവിടെ ഒരു മ്യൂസിക്കൽ ഫൗണ്ടനും ആരംഭിച്ചിട്ടുണ്ട്.
ബസ് മാർഗ്ഗം ബെങ്ഗളൂരു മജസ്റ്റിക് ബസ് സ്റ്റാന്റ്റ്
ചൗഡെശ്വരി ബസ് സ്റ്റാന്റിലേക്ക് പോകുന്ന ബസിലോ ജാലഹള്ളി വില്ലെജിലേക്കു പോകുന്ന ബസിലോ കയറി ചൗഡെശ്വരി ഇറങുക
ട്രയിന് മാറ്ഗം യശ്വന്തപുരം റയില് വെ സ്റ്റെഷനാണ് അടുത്തുള്ള റയില് വെ സ്റ്റെഷന് അവലംബം ↑ ↑
ജയന്റ് റോബോട്ട് ഇംഗ്ലീഷ് വിലാസം https://ml.wikipedia.org/wiki/Giant_Robo_(tokusatsu)
മിത്സുതേരു യോക്കോഹോമ ജാപ്പനീസ് ഭാഷയിൽ സൃഷ്ടിച്ച സയൻസ് ഫിക്ഷൻ ടെലിവിഷൻ പരമ്പരയാണ് ജയൻ്റ് റോബോ
Giant Robo, or (ジャイアントロボ Jaianto Robo).
26 ഭാഗങ്ങളിലുള്ള ഈ പരമ്പര തോയി കമ്പനിയാണ് നിർമ്മിച്ചത്.
1967 ഒക്ടോബർ 11 മുതൽ 1968 എപ്രിൽ 1 വരെ NET ചാനലിൽ പ്രക്ഷേപണം ചെയ്തു.
ഈ പരമ്പരയുടെ ഇംഗ്ലീഷിൽ മൊഴിമാറ്റം ചെയ്ത പതിപ്പ് ജോണി സോക്കോ ആൻഡ് ഹിസ് ഫ്ലൈയിങ് റോബോട്ട് എന്ന പേരിൽ പുറത്തിറങ്ങി.
ഈ ഇംഗ്ലീഷ് പതിപ്പ്, ദൂരദർശൻ ഇന്ത്യയിലും പ്രക്ഷേപണം ചെയ്തിരുന്നു.
അഭിനേതാക്കൾ Mitsunobu Kaneko (as Daisaku Kusama/Johnny Sokko) Toshiyuki Tsuchiyama Koichi Chiba Akio Ito Shozaburo Date Tomomi Kuwabara Hirohiko Sato Yumiko Katayama അമേരിക്കൻ വോയിസ് അഭിനേതാക്കൾ Bobbie Byers Ted Rusoff Jerry Burke Rueben Guberman അവലംബങ്ങൾ ബാഹ്യ ലിങ്കുകൾ Johnnysokko.com The Johnny Sokko Forum – Started on May 16, 2008 A Complete Guide to Toei's 1960s Sci/Fi Series by Keith Sewell ജയന്റ് റോബോട്ട് (anime) at Anime News Network 's Encyclopedia Johnny Sokko and His Flying Robot ഇന്റർനെറ്റ് മൂവി ഡാറ്റാബേസിൽ Episode synopses Archived 2014-07-14 at the Wayback Machine . at SciFi Japan TV Yumiko Katayama blog 片山由美子の70's メモリー☆そして今♪
ജയന്റ്സ് കെറ്റിൽ ഇംഗ്ലീഷ് വിലാസം https://ml.wikipedia.org/wiki/Giant%27s_kettle Glacial pothole in Bloomington on the St. Croix River at Interstate State Park , Wisconsin , U.S.
ആഴത്തിലുള്ള മൗലിനിൽ നിന്ന് താഴേക്കിറങ്ങുന്ന ജലത്തിലൂടെയോ അല്ലെങ്കിൽ സബ്ഗ്ലേഷ്യൽ മെൽറ്റ് വാട്ടർ സ്ട്രീമിലെ കറങ്ങിക്കൊണ്ടിരിക്കുന്നതോ ആയ ഹിമപാതത്തിന് അടിയിൽ കട്ടിയുള്ള പാറയിൽ തുളച്ചുകയറുന്ന വലിയ പൈപ്പാകൃതിയിലുള്ള ഒരു ഗർത്തം ആണ് ഭീമൻ കോൾഡ്രൺ , മൗലിൻ ഗർത്തം അല്ലെങ്കിൽ ഗ്ലേഷ്യൽ ഗർത്തം എന്നും അറിയപ്പെടുന്ന ജയന്റ്സ് കെറ്റിൽ.
ഒരു നീർക്കുഴിയിൽ നിന്ന് വ്യത്യസ്തമായി ഗർത്തത്തിന്റെ ഇന്റീരിയർ മിനുസമാർന്നതും ക്രമീകൃതവുമാണ്.
പെൻ‌സിൽ‌വാനിയയിലെ ആർച്ച്‌ബാൾഡിൽ‌ ആർച്ച്‌ബാൾ‌ഡ് പോത്തോൾ‌ സ്റ്റേറ്റ് പാർക്കിൽ‌ കണ്ടെത്തിയ വലിയ ഗർത്തം ഒരു ഉദാഹരണം ആണ്.
രൂപീകരണം Giant's kettle illustration Collection of pebbles shaped in giant's kettles
ബെഡ്റോക്കിന്റെ ഉപരിതലം ഒരു ഹിമാനിയാൽ മൂടപ്പെട്ടിരിക്കുമ്പോഴും ജയന്റ് കെറ്റിൽ രൂപം കൊള്ളുന്നു.
മഞ്ഞിന്റെയും ഹിമത്തിന്റെയും ഉരുകിയ ജലം ഹിമാനിയുടെ ഉപരിതലത്തിൽ അരുവികളുണ്ടാക്കുന്നു.
ഇത് അവയുടെ പ്രവാഹങ്ങളിൽ ഒരു നിശ്ചിത അളവിലുള്ള മൊറൈനിക് അവശിഷ്ടങ്ങൾ ശേഖരിക്കുന്നു.
ഒടുവിൽ ഒരു വിള്ളലിലൂടെ നീർചുഴി അല്ലെങ്കിൽ മൗലിൻ ആയി താഴേക്ക് ഒഴുകുന്നു.
ഹിമപ്പരപ്പിലുള്ള വിടവ് തേയ്മാനപ്പെടുമ്പോൾ ഹിമത്തിൽ ഒരു ലംബ ഷാഫ്റ്റ് രൂപം കൊള്ളുന്നു.
മണ്ണൊലിപ്പ് ഹിമാനിയുടെ അടിത്തട്ടിലേക്ക് തുടരാം.
ഐസ് ഭാഗം വിട്ടുപോയപ്പോൾ, ഭീമാകാരമായ കെറ്റിൽ ഒരു ശൂന്യമായ ഷാഫ്റ്റായോ ചരൽ, മണൽ അല്ലെങ്കിൽ പാറകൾ നിറഞ്ഞ പൈപ്പായോ കാണുന്നു.
അത്തരം അറകളും പൈപ്പുകളും ഹിമാനികളുടെ മുൻ വ്യാപ്തിക്ക് വിലപ്പെട്ട തെളിവുകൾ നൽകുന്നു.
നദീതീരങ്ങളിലും ഗ്ലേഷ്യൽ പൊട്ടിപ്പുറപ്പെടുന്ന വെള്ളപ്പൊക്കത്താൽ ചാനൽഡ് സ്കാബ്ലാന്റുകളിലും സമാനമായ കുഴികൾ കാണപ്പെടുന്നു.
ശ്രദ്ധേയമായ ജയന്റ്സ് കെറ്റിൽ Giant's kettle in Rovaniemi , Finland
ജയന്റ്സ് കെറ്റിലുകൾക്ക് പേരുകേട്ട ലൂസെർണിലെ (സ്വിറ്റ്സർലൻഡിലെ) ഗ്ലെറ്റ്‌ഷെർഗാർട്ടൻ 32 എണ്ണം ഉണ്ട്.
ഏറ്റവും വലുത് 8 മീറ്റർ (26 അടി) വീതിയും 9 മീറ്റർ (30 അടി) ആഴവുമാണ്.
ജർമ്മനി , നോർ‌വെ (ജെറ്റെഗ്രൈറ്റ്), സ്വീഡൻ (ജാറ്റെഗ്രിറ്റ), ഫിൻ‌ലാൻ‌ഡ് (ഹൈഡെൻ‌കിർ‌നു; ഹൈസിസ് ചേൺ ), യുണൈറ്റഡ് സ്റ്റേറ്റ്സിലെ മോസ് ദ്വീപ് എന്നിവിടങ്ങളിലും ഇവ സാധാരണമാണ്.
അവലംബം പുറത്തേക്കുള്ള കണ്ണികൾ Giants kettles എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജയപുര
ജയപുര (Indonesian: Kota Jayapura) ഇന്തോനേഷ്യയിലെ പാപുവ പ്രവിശ്യയുടെ തലസ്ഥാനമാണ്.
ന്യൂ ഗിനിയ ദ്വീപിലാണ് ഇതു സ്ഥിതിചെയ്യുന്നത്.
യോസ് സുദർശോ ഉൽക്കടലിനടുത്താണിതു സ്ഥിതിചെയ്യുന്നത്.
ഈ സ്ഥലത്തിനു 935.92 ചതുരശ്ര കിലോമീറ്റർ വിസ്തൃതിയുണ്ട്.
ഇതിന്റെ കിഴക്കുഭാഗത്താണ് പാപുവ ന്യൂ ഗിനിയ രാജ്യം കിടക്കുന്നത്.
ഉത്തര ഭാഗത്ത് പസിഫിക് സമുദ്രം കിടക്കുന്നു.
2014ലെ സെൻസസ് അനുസരിച്ച് 315,872 ആണു ജനസംഖ്യ.
ഭരണമേഖലകൾ
ഈ പട്ടണത്തിനു 5 കെക്കാമതാൻ (ജില്ലകൾ) ഉണ്ട്.
ജയപുര സംസ്കൃതത്തിൽ നിന്നുമുണ്ടായതാണ്.
വിജയത്തിന്റെ പട്ടണം എന്നർത്ഥം.
നെതർലാന്റിനെതിരായി ഇന്തോനേഷ്യൻ സമരനായകനായ സുഹാർത്തോ വിജയിച്ചതിന്റെ സ്മാരകമായാണ് അദ്ദേഹം ഈ പട്ടണത്തിനു ജയപുര എന്നു പേരിട്ടത്.
ഓപ്പറേഷൻ ത്രികോറ എന്നാണീ സമരത്തിനു പേരിട്ടിരുന്നത്.
14 ആഗസ്റ്റ് 1962 മുതൽ 15 ആഗസ്റ്റ് 1962 വരെയാണീ യുദ്ധം നടന്നത്.
മലകളും നിബിഡവനങ്ങളും നിറഞ്ഞ ഇവിടെ 30% പ്രദേശത്തേ ജനവാസമുള്ളൂ.
വനം സംരക്ഷിതപ്രദേശമാണ്.
ശരാശരി താപനില 29 °C-31.8 °C ആകുന്നു.
വിക്കിവൊയേജിൽ നിന്നുള്ള ജയപുര യാത്രാ സഹായി "Jayapura".
Retrieved 27 May 2010.
ജയപ്രകാശ് എസ്സ് എൻ
മാധ്യമ പ്രവർത്തകൻ.
മാതൃഭൂമി ദിനപത്രത്തിന്റെ ചീഫ് റിപ്പോർട്ടർ.
ജനറൽ റിപ്പോർട്ടിംഗ് വിഭാഗത്തിൽ കേരള സർക്കാരിന്റെ മാധ്യമ പുരസ്കാരം 2014-ലിലും മികച്ച നിയമ സഭ റിപ്പോർട്ടിംഗിനുള്ള കേരള സർക്കാരിന്റെ ജി കാർത്തികേയൻ പുരസ്കാരം 2019-ലും ലഭിച്ചു .
തിരുവനന്തപുരം ജില്ലയിലെ പൂവച്ചൽ സ്വദേശിയാണ്.
മാതൃഭൂമി ദിനപത്രത്തിൽ 2014 ആഗസ്റ്റ് 28 മുതൽ സെപ്റ്റംബർ ഒന്നു വരെ പ്രസിദ്ധീകരിച്ച 'സെക്രട്ടറിയേറ്റ് വളരുന്നു; ഭരണം തളരുന്നു' എന്ന പരമ്പരയാണ് ജയപ്രകാശിനെ ജനറൽ റിപ്പോർട്ടിംഗിനുള്ള പുരസ്‌കാരത്തിന് അർഹനാക്കിയത് . 'കരുണയോടെ സഭ' എന്ന തലക്കെട്ടിൽ 5-4-2018 ന് മാതൃഭൂമി ദിനപത്രത്തിൽതന്നെ പ്രസിദ്ധീകരിച്ച റിപ്പോർട്ടിനാണ് 2019-ൽ കേരള സർക്കാരിന്റെ ജി കാർത്തികേയൻ പുരസ്കാരം ലഭിച്ചത് .
കൃതികൾ നാട്ടുവാർത്തയുടെ കാലങ്ങൾ
(കേരളാ മീഡിയ അക്കാദമി പ്രസിദ്ധീകരിച്ചത് ) അവലംബം
ജയപ്രകാശ് കുളൂർ ഇംഗ്ലീഷ് വിലാസം https://ml.wikipedia.org/wiki/Jayaprakash_Kuloor ജയപ്രകാശ് കുളൂർ
പ്രമുഖനായ ഒരു മലയാള നാടക കൃത്താണ് ജയപ്രകാശ് കുളൂർ .
നാടക രചനയ്ക്കുള്ള കേരള സാഹിത്യ അക്കാദമി അവാർഡ് ഉൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട് ജീവിത രേഖ
1952-ൽ ജനിച്ചു.
സെന്റ്‌ ജോസഫ്‌​സ് ബോയ്‌സ്‌ ഹൈസ്‌കൂൾ, മലബാർ ക്രിസ്‌ത്യൻ കോളേജ്‌, ദേവഗിരി സെന്റ്‌ ജോസഫ്‌സ്‌ കോളേജ്‌, കോഴിക്കോട്‌ ഗവൺമെന്റ്‌ ലോകോളേജ്‌ എന്നിവിടങ്ങളിൽ വിദ്യാഭ്യാസം.
അഭിഭാഷകനായി പ്രാക്‌ടീസ്‌ ചെയ്യുന്നു.
ഭാര്യഃ അനുപമ, മക്കൾ :നമ്രത, രാമകൃഷ്‌ണൻ .
കൃതികൾ വർത്തമാനം നിയന്ത്രണം വയർ, ബൊമ്മക്കൊലു, ഭാഗ്യരേഖ, ഗതാഗതം പരമ്പരാഗതം, അപ്പുണ്ണികളുടെ റേഡിയോ, അപ്പുണ്ണികളുടെ നാളെ, കുമാരവിലാപം, ക്വാക്‌-ക്വാക്‌.
പതിനെട്ടു നാടകങ്ങൾ പുരസ്കാരങ്ങൾ കേരള സാഹിത്യ അക്കാദമി അവാർഡ് (2008) കേരള സംഗീത നാടക അക്കാദമിയുടെ എൻഡോവ്മെന്റ് അവാർഡ് തിക്കോടിയൻ അവാർഡ് (2012) അവലംബം ↑ ↑ http://in.malayalam.yahoo.com/News/Regional/0904/18/1090418011_1.htm%5Bപ്രവർത്തിക്കാത്ത+കണ്ണി%5D ↑ ↑ ↑
ജയപ്രകാശ് നാരായൺ ഇംഗ്ലീഷ് വിലാസം https://ml.wikipedia.org/wiki/Jayaprakash_Narayan
ഇന്ത്യൻ സ്വാതന്ത്ര്യസമരപ്രവർത്തകനും സോഷ്യലിസ്റ്റു് നേതാവും സർവ്വോദയ നേതാവുമായിരുന്നു ലോകനായക ജയപ്രകാശ നാരായണൻ .1902 ഒക്ടോബർ 11 -ന് ബീഹാറിൽസിതബ്ദിയ ഗ്രാമത്തിൽ ഫർസുദ്ലാൽ- ഫൂൽറാണി ദമ്പതികളുടെ മകനായി ജനനം.
1979 ഒക്ടോബർ 8 -ആം തീയതി മരണം.1919 ൽ പ്രഭാവതിയെ വിവാഹം ചെയ്തു.
ജെ.പി എന്ന ചുരുക്കപ്പേരിൽ അറിയപ്പെടുന്നു.
വിപ്ലവകാരി
ഒന്നാം ലോക മഹായുദ്ധകാലത്ത് ഗാന്ധിജിയുടെ ആഹ്വാനമനുസരിച്ച് കോളേജ് വിദ്യാഭ്യാസം ഉപേക്ഷിച്ച് സമരരംഗത്തിറങ്ങി.1922 ൽ ഉപരിപഠനത്തിനായി അമേരിക്കയിൽ പോയി.
അധ്വാനത്തിലൂടെ പഠനത്തിനുള്ള പണം കണ്ടെത്തി.
1929 ൽ തിരിച്ചെത്തി.
ഇതിനിടെ ബ്രഹ്മചര്യം അനുഷ്ടിക്കാനുള്ള ഭാര്യയുടെ തീരുമാനത്തെ അംഗീകരിച്ചു.
ജവഹർലാൽ നെഹ്രുവിനെ വാർധയിൽ വച്ച് പരിചയപ്പെട്ടു.
സോഷ്യലിസ്റ്റ് ആശയങ്ങൾ ഇരുവരേയും അടുപ്പിച്ചു.
1932ൽ നിയമയമലംഘന പ്രസ്ഥാനത്തിൽ പങ്കെടുത്ത് ജയിൽ വാസം അനുഭവിച്ചു.
ഇക്കാലത്താണ് കോൺഗ്രസ്സ് സോഷ്യലിസ്റ്റ് പാർട്ടി രൂപം കൊണ്ടത്.
സ്വാതന്ത്ര്യാനന്തരം ഈ പാർട്ടി സോഷ്യലിസ്റ്റ് പാർട്ടിയായി.
സോഷ്യലിസ്റ്റു് പ്രസ്ഥാനത്തിന്റെ പ്രഥമ  ജനറൽ സെക്രട്ടറി ഇദ്ദേഹമായിരുന്നു.
ആചാര്യ കൃപലാനി യുമായി ചേർന്ന് കിസാൻ മസ്ദൂർ പ്രജാപാർട്ടിയായി മാറി.
ഭൂദാൻ പ്രസ്ഥാനത്തിൽ ആകൃഷ്ടനായ അദ്ദേഹം അതിൽ ചേർന്നു.
ബംഗ്ലാദേശ് ജനങ്ങൾ സ്വാതന്ത്രത്തിനായി പൊരുതുമ്പോൾ ജെ.പി. അവർക്ക് പിന്തുണ പ്രഖ്യാപിച്ചു.
1972 ൽ ചമ്പൽ കൊള്ളത്തലവനായ മാധവ് സിംഗ് കൂട്ടുകാരോടൊപ്പം ആയുധം വെച്ച് കീഴടങ്ങിയത് അദ്ദേഹത്തിന്റെ മുന്നിലാണ്.
1975 ൽ അടിയന്തരാവസ്ഥക്കാലത്ത് ജയിലിലായി.
1977 ൽ അടിയന്തരാവസ്ഥക്കു ശേഷം പ്രതിപക്ഷ കക്ഷികളെ ജനതാ പാർട്ടിക്ക് പിന്നിൽ ഒരുമിപ്പിച്ചത് ജെ.പി. ആയിരുന്നു.
സമ്പൂർണ്ണവിപ്ലവം
രാഷ്ട്രീയത്തിന് സംഭവിച്ച മൂല്യശോഷണവും വ്യാപകമാവുന്ന അഴിമതിയും തൊഴിലില്ലായ്മയും വരൾച്ചയും എഴുപതുകളുടെ ആരംഭത്തിൽ യുവജനങ്ങൾക്കിടയിൽ കടുത്ത പ്രതിഷേധം രൂപപ്പെടുത്തിയിരുന്നു.
കലാലയങ്ങളും സർവ്വകലാശാലകളും സമരഭൂമിയായി മാറി.
ഈ സമരങ്ങൾക്ക് ആശയപരമായ ദിശാബോധം നല്കിക്കൊണ്ട് സമ്പൂർണ്ണവിപ്ലവം എന്ന ആശയം ജയപ്രകാശ് നാരായൺ അവതരിപ്പിച്ചു.
സമരം ചെയ്യുക, ജയിലുകൾ നിറയട്ടെ എന്ന മുദ്രാവാക്യം അദ്ദേഹം ഉയർത്തുന്നത് ഈ സന്ദർഭത്തിലാണ്.
ഗാന്ധിയൻ സോഷ്യലിസ്റ്റു്
1954 മുതൽ സർവോദയ പ്രസ്ഥാനവുമായി ജയപ്രകാശ് ബന്ധപ്പെട്ടു.
ഗാന്ധിജിയുടെ പല ആശയങ്ങളും ഇക്കാലത്ത് അദ്ദേഹം നടപ്പാക്കാൻ ശ്രമിച്ചിരുന്നു.
രചനകൾ പ്രിസൺ ഡയറി അവലംബം jayaprakash narayan emergency congress jp movement-emergency-in-india-indira gandhi sampoorna kranti പുറംകണ്ണികൾ Jayaprakash Narayan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജയപ്രകാശ് ജീവചരിത്രക്കുറിപ്പു്
ജയന്റ് മീറ്റർവേവ് റേഡിയോ ടെലിസ്കോപ്പ് ഇംഗ്ലീഷ് വിലാസം https://ml.wikipedia.org/wiki/Giant_Metrewave_Radio_Telescope ജി.എം.ആർ.ടി. ടെലിസ്കോപ്പ്
ജയിന്റ് മീറ്റർ വേവ് റേഡിയോ ടെലിസ്കോപ്പ് (GMRT) റേഡിയോ വർണ്ണരാജിയിലെ മീറ്റർ തരംഗദൈർഘ്യസീമയിൽ പ്രപഞ്ചത്തെ നിരീക്ഷിക്കാനുപയോഗിക്കുന്ന ലോകത്തിലെ ഏറ്റവും വലിയ റേഡിയോ ദൂരദർശിനിയാണ്.
ഇന്ത്യയുടെ അഭിമാനമായ ഇത്, പൂനാ നഗരത്തിനു വടക്കുമാറി എൺപത്‌ കിലോമീറ്റർ അകലെ കൊഡാട് എന്ന സ്ഥലത്താണ് സ്ഥിതി ചെയ്യുന്നത്.
45 മീറ്റർ വ്യാസമുള്ളതും പൂർണ്ണമായ വിദൂര നിയന്ത്രണം സാധ്യമായതുമായ 30, പാരബോളിക ഡിഷ്‌ ആന്റിനകളാണ് ഇതിലുള്ളത്.
ഇന്ത്യൻ ശാസ്ത്രജ്ഞർ വികസിപ്പിച്ചെടുത്ത SMART(Stretch Mesh Attached to Rope Trusses)സാങ്കേതികവിദ്യ ഉപയോഗിച്ചാണിവയുടെ നിർമ്മാണം നിർവഹിച്ചിരിക്കുന്നത്.
http://gmrt.ncra.tifr.res.in/ പുറത്തേക്കുള്ള കണ്ണികൾ GMRT എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
GMRT Homepage Y-shaped array Archived 2011-07-09 at the Wayback Machine .
Article on Science Day Visit GMRT Archived 2009-08-07 at the Wayback Machine .
retrieved on May 25, 2009 GMRT site in Google map
ജയന്റ് വൈൽഡ് ഗൂസ് പഗോഡ ഇംഗ്ലീഷ് വിലാസം https://ml.wikipedia.org/wiki/Giant_Wild_Goose_Pagoda
ചൈനയിലെ ഷാങ്സി പ്രവിശ്യയിലെ തെക്കൻ ഷിയാനിൽ  സ്ഥിതി ചെയ്യുന്ന ഒരു ബുദ്ധമത പഗോഡ ആണ് ബിഗ് വൈൽഡ് ഗൂസ് പഗോഡ അഥവാ ജയന്റ് വൈൽഡ് ഗൂസ് പഗോഡ (Chinese: 大雁塔; pinyin: Dàyàn tǎ) താങ്ങ് രാജവംശത്തിന്റെ കാലത്ത് 652-ൽ പണികഴിപ്പിച്ഛ ഈ പഗോഡ യഥാർത്ഥത്തിൽ അഞ്ച് നിലകളായി കാണപ്പെടുന്നു.
ചിത്രശാല Giant Wild Goose Pagoda by night Statue of Xuanzang .
Giant Wild Goose Pagoda, Xi'an.
Close up view of the eaves and exterior bricks Avalokiteshvara Hall View from the park Inside the Giant Wild Goose Pagoda Notes അവലംബം Benn, Charles (2002).
China's Golden Age: Everyday Life in the Tang Dynasty .
Ingles, O.G. "Impressions of a Civil Engineer in China," The Australian Journal of Chinese Affairs (Number 7, 1982): 141–150.
Heng Chye Kiang.
Cities of Aristocrats and Bureaucrats: The Development of Medieval Chinese Cityscapes .
Singapore: Singapore University Press.
ISBN 9971-69-223-6 .
Watson, William.
The Arts of China to A.D. 900 .
ISBN 0-300-08284-3 .
പുറം കണ്ണികൾ TravelChina
ടൈപ്പ്സ്ക്രിപ്റ്റ് ഇംഗ്ലീഷ് വിലാസം https://ml.wikipedia.org/wiki/TypeScript
മൈക്രോസോഫ്റ്റ് വികസിപ്പിക്കുകയും പരിപാലിക്കുകയും ചെയ്യുന്ന ഒരു ഓപ്പൺ സോഴ്‌സ് പ്രോഗ്രാമിംഗ് ഭാഷയാണ് ടൈപ്പ്സ്ക്രിപ്റ്റ് .
ഇത് ജാവാസ്ക്രിപ്റ്റിന്റെ കർശനമായ വാക്യഘടനയുള്ള സൂപ്പർസെറ്റാണ്, കൂടാതെ ഭാഷയിലേക്ക് ഓപ്ഷണൽ സ്റ്റാറ്റിക് ടൈപ്പിംഗ് ചേർക്കുന്നു.
ജാവാസ്ക്രിപ്റ്റിലേക്കുള്ള വലിയ ആപ്ലിക്കേഷനുകളുടെയും ട്രാൻസ്കോമ്പൈലുകളുടെയും വികസനത്തിനായി ടൈപ്പ്സ്ക്രിപ്റ്റ് രൂപകൽപ്പന ചെയ്തിട്ടുണ്ട്.
ടൈപ്പ്സ്ക്രിപ്റ്റ് ജാവാസ്ക്രിപ്റ്റിന്റെ സൂപ്പർസെറ്റായതിനാൽ, നിലവിലുള്ള ജാവാസ്ക്രിപ്റ്റ് പ്രോഗ്രാമുകളും സാധുവായ ടൈപ്പ്സ്ക്രിപ്റ്റ് പ്രോഗ്രാമുകളാണ്.
ക്ലയന്റ്-സൈഡ്, സെർവർ സൈഡ് (Node.js) എക്സിക്യൂഷനായി ജാവാസ്ക്രിപ്റ്റ് ആപ്ലിക്കേഷനുകൾ വികസിപ്പിക്കുന്നതിന് ടൈപ്പ്സ്ക്രിപ്റ്റ് ഉപയോഗിച്ചേക്കാം.
ട്രാൻസ്കോമ്പൈലേഷനായി ഒന്നിലധികം ഓപ്ഷനുകൾ ലഭ്യമാണ്.
ഒന്നുകിൽ സ്ഥിരസ്ഥിതിയായി(default) ടൈപ്പ്സ്ക്രിപ്റ്റ് ചെക്കർ ഉപയോഗിക്കാം, അല്ലെങ്കിൽ ടൈപ്പ്സ്ക്രിപ്റ്റ് ജാവാസ്ക്രിപ്റ്റിലേക്ക് പരിവർത്തനം ചെയ്യാൻ ബേബൽ കംപൈലർ ഉപയോഗിക്കാം.
നിലവിലുള്ള ജാവാസ്ക്രിപ്റ്റ് ലൈബ്രറികളുടെ ടൈപ്പ് വിവരങ്ങൾ ഉൾക്കൊള്ളാൻ കഴിയുന്ന നിർവചന ഫയലുകളെ ടൈപ്പ്സ്ക്രിപ്റ്റ് പിന്തുണയ്ക്കുന്നു, സി++ ഹെഡർ ഫയലുകൾ പോലെ നിലവിലുള്ള ഒബ്ജക്റ്റ് ഫയലുകളുടെ ഘടന വിവരിക്കാൻ കഴിയും.
ഫയലുകളിൽ നിർവചിച്ചിരിക്കുന്ന മൂല്യങ്ങൾ സ്ഥിരമായി ടൈപ്പുചെയ്ത ടൈപ്പ്സ്ക്രിപ്റ്റ് എന്റിറ്റികൾ പോലെ ഉപയോഗിക്കാൻ മറ്റ് പ്രോഗ്രാമുകളെ ഇത് പ്രാപ്തമാക്കുന്നു.
ജനപ്രിയ ലൈബ്രറികളായ ജെക്വറി (jQuery), മോംഗോഡിബി, ഡി3.
ജെഎസ് (D3.js) എന്നിവയ്‌ക്കായി മൂന്നാം കക്ഷി തലക്കെട്ട് ഫയലുകൾ ഉണ്ട്.
ജെഎസ് (Node.js) അടിസ്ഥാന മൊഡ്യൂളുകൾക്കുള്ള ടൈപ്പ്സ്ക്രിപ്റ്റ് തലക്കെട്ടുകളും ലഭ്യമാണ്, ഇത് ടൈപ്പ്സ്ക്രിപ്റ്റിനുള്ളിൽ നോഡ്.
ജെഎസ് പ്രോഗ്രാമുകൾ വികസിപ്പിക്കാൻ അനുവദിക്കുന്നു.
ടൈപ്പ്സ്ക്രിപ്റ്റ് കംപൈലർ തന്നെ ടൈപ്പ്സ്ക്രിപ്റ്റിൽ എഴുതി ജാവാസ്ക്രിപ്റ്റിലേക്ക് കംപൈൽ ചെയ്യുന്നു.
അപ്പാച്ചെ ലൈസൻസ് 2.0 പ്രകാരമാണ് ഇത് ലൈസൻസ് ചെയ്തിരിക്കുന്നത്.
മൈക്രോസോഫ്റ്റ് വിഷ്വൽ സ്റ്റുഡിയോ 2013 അപ്‌ഡേറ്റ് 2 ലും അതിനുശേഷവും സി# നും മറ്റ് മൈക്രോസോഫ്റ്റ് ഭാഷകൾക്കും പുറമെ ഫസ്റ്റ് ക്ലാസ് പ്രോഗ്രാമിംഗ് ഭാഷയായി ടൈപ്പ്സ്ക്രിപ്റ്റ് ഉൾപ്പെടുത്തിയിട്ടുണ്ട്.
ടൈപ്പ്സ്ക്രിപ്റ്റിനെ പിന്തുണയ്ക്കാൻ വിഷ്വൽ സ്റ്റുഡിയോ 2012 നെ ഒരു ഔദ്യോഗിക വിപുലീകരണം അനുവദിക്കുന്നു.
സി#ന്റെ പ്രധാന ആർക്കിടെക്റ്റും ഡെൽ‌ഫിയുടെയും ടർബോ പാസ്കലിന്റെയും സ്രഷ്ടാവായ ആൻഡേഴ്സ് ഹെജ്‌സ്‌ബെർഗ് ടൈപ്പ്സ്ക്രിപ്റ്റിന്റെ വികസനത്തിനായി പ്രവർത്തിച്ചിട്ടുണ്ട്.
മൈക്രോസോഫ്റ്റിലെ രണ്ട് വർഷത്തെ ആന്തരിക വികസനത്തിന് ശേഷം ടൈപ്പ്സ്ക്രിപ്റ്റ് ആദ്യമായി 2012 ഒക്ടോബറിൽ (0.8 പതിപ്പിൽ) പരസ്യമാക്കി.
പ്രഖ്യാപനത്തിന് തൊട്ടുപിന്നാലെ, മിഗുവൽ ഡി ഇക്കാസ ഭാഷയെ പ്രശംസിച്ചു, പക്ഷേ മൈക്രോസോഫ്റ്റ് വിഷ്വൽ സ്റ്റുഡിയോയ്ക്ക് പുറമെ പക്വതയുള്ള ഐഡിഇ പിന്തുണയുടെ അഭാവത്തെ വിമർശിച്ചു, അത് അക്കാലത്ത് ലിനക്സിലും ഒഎസ് എക്സിലും ലഭ്യമല്ലായിരുന്നു.
ഇന്ന് മറ്റ് ഐ‌ഡി‌ഇകളിൽ, പ്രത്യേകിച്ച് എക്ലിപ്സിൽ, പളന്തിർ ടെക്നോളജീസ് സംഭാവന ചെയ്ത പ്ലഗ്-ഇൻ വഴി പിന്തുണയുണ്ട്.
ഇമാക്സ്‌ , വിം, സപ്ലൈം, വെബ്‌സ്റ്റോം, ആറ്റം , മൈക്രോസോഫ്റ്റിന്റെ സ്വന്തം വിഷ്വൽ സ്റ്റുഡിയോ കോഡ് എന്നിവയുൾപ്പെടെ വിവിധ ടെക്സ്റ്റ് എഡിറ്റേഴ്സും ടൈപ്പ്സ്ക്രിപ്റ്റിനെ പിന്തുണയ്ക്കുന്നു.
2013-ൽ പുറത്തിറങ്ങിയ ടൈപ്പ്സ്ക്രിപ്റ്റ് 0.9, ജനറിക്സിനുള്ള പിന്തുണ കൂടി ചേർത്തു.
ടൈപ്പ്സ്ക്രിപ്റ്റ് 1.0 മൈക്രോസോഫ്റ്റിന്റെ ബിൽഡ് ഡവലപ്പർ കോൺഫറൻസിൽ 2014 ൽ പുറത്തിറങ്ങി.
വിഷ്വൽ സ്റ്റുഡിയോ 2013 അപ്‌ഡേറ്റ് 2 ടൈപ്പ്സ്ക്രിപ്റ്റിനായി ബിൽറ്റ്-ഇൻ പിന്തുണ നൽകുന്നു.
5 × പ്രകടന നേട്ടങ്ങൾ അവകാശപ്പെട്ട് 2014 ജൂലൈയിൽ ഡെവലപ്മെന്റ് ടീം ഒരു പുതിയ ടൈപ്പ്സ്ക്രിപ്റ്റ് കംപൈലർ പ്രഖ്യാപിച്ചു.
അതോടൊപ്പം, തുടക്കത്തിൽ കോഡ്പ്ലെക്സിൽ ഹോസ്റ്റുചെയ്തിരുന്ന സോഴ്സ് കോഡ് ഗിറ്റ്ഹബിലേക്ക് മാറ്റി.
22 സെപ്റ്റംബർ 2016 ന് ടൈപ്പ്സ്ക്രിപ്റ്റ് 2.0 പുറത്തിറങ്ങി; പ്രോഗ്രാമർമാർക്ക് വേരിയബിളുകൾ അസാധുവായ മൂല്യങ്ങൾ നൽകുന്നത് തടയാനുള്ള കഴിവ് ഉൾപ്പെടെ നിരവധി സവിശേഷതകൾ ഇതിൽ അവതരിപ്പിച്ചു, ചിലപ്പോൾ ഇതിനെ ബില്യൺ ഡോളർ തെറ്റ് എന്ന് വിളിക്കപ്പെടുന്നു.
ടൈപ്പ്സ്ക്രിപ്റ്റ് 3.0 2018 ജൂലൈ 30-ന് പുറത്തിറങ്ങി , റെസ്റ്റ് പാരാമീറ്ററുകളിലും സ്‌പ്രെഡ് എക്‌സ്‌പ്രഷനുകളിലും ട്യൂപ്പിൾസ്, ട്യൂപ്പിൾ ടൈപ്പുകൾക്കുള്ള റെസ്റ്റ് പാരാമീറ്ററുകൾ, ജനറിക് റെസ്റ്റ് പാരാമീറ്ററുകൾ തുടങ്ങി നിരവധി ഭാഷാ കൂട്ടിച്ചേർക്കലുകൾ കൊണ്ടുവന്നു.
അവലംബം ↑ ↑ ↑ ↑ ↑ ↑ TypeScript Homepage , "Visual Studio includes TypeScript in the box, starting with Visual Studio 2013 Update 2" ↑ TypeScript 1.0 Tools for Visual Studio 2012 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ടൈബീ ദ്വീപ് ഇംഗ്ലീഷ് വിലാസം https://ml.wikipedia.org/wiki/Tybee_Island
കിഴക്കൻ ജോർജിയയിലെ ഒരു ദ്വീപാണ് ടൈബി .
സാവന്നാ നദീമുഖത്തായി അറ്റ്ലാന്റിക് സമുദ്രത്തിൽ സ്ഥിതിചെയ്യുന്ന ഈ ദ്വീപിന്റ പരമാവധി നീളം 10 കി.
ഉം വീതി 5 കി.
ഉം ആണ്.
ടൈബീ ദ്വീപിന് തൊട്ടുവടക്കായി കാണുന്നതും സാവന്നാബീച്ച് എന്ന പേരിലറിയപ്പെടുന്നതുമായ മണൽത്തിട്ട ഒരു ജനപ്രിയ വേനൽക്കാലസങ്കേതമാണ്. 'V' ആകൃതിയിലുള്ള ഈ മണൽത്തിട്ട സാവന്നാ നദിവരെ വ്യാപിച്ചിരിക്കുന്നു.
ദീപസ്തംഭം
1867-ൽ പണികഴിപ്പിക്കപ്പെട്ട ടൈബീ ദീപസ്തംഭം ദ്വീപിന്റെ ഉത്തര-പൂർവ ഭാഗത്തായി സ്ഥിതിചെയ്യുന്നു.
1753-ൽ ജനറൽ ജെയിംസ് ഓഗ് ൽ ത്രോപ് ഈ ദ്വീപിൽ ഒരു ദീപസ്തംഭം പണിയുവാൻ ഉത്തരവിട്ടു.
എന്നാൽ 1791-നു ശേഷമാണ് ഇതു പ്രവർത്തിച്ചുതുടങ്ങിയത്.
ആഭ്യന്തരയുദ്ധകാലത്ത് ജനറൽ വില്യം ടി.ഷേർമാന്റെ നേതൃത്വത്തിലുള്ള യൂണിയൻ സേന ടൈബി പിടിച്ചടക്കി.
പുലസ്കി കോട്ടയ്ക്ക് എതിർഭാഗത്തായി തങ്ങൾക്ക് യുദ്ധതന്ത്രപ്രധാനമായ ഒരു സ്ഥാനം നേടിയെടുക്കുകയായിരുന്നു യൂണിയൻ സേനയുടെ ലക്ഷ്യം.
യുദ്ധത്തിൽ ദീപസ്തംഭം നശിപ്പിക്കപ്പെട്ടു.
തുടർന്ന് 1867-ൽ ഇതിന്റെ പുനർനിർമ്മാണം നടന്നു.
പുലസ്കി കോട്ട ഇപ്പോൾ ഒരു ദേശീയ സ്മാരകമാണ്.
ടൈപ്പ് ജനുസ് ഇംഗ്ലീഷ് വിലാസം https://ml.wikipedia.org/wiki/Type_genus
ജീവശാസ്ത്ര വർഗ്ഗീകരണത്തിൽ , പ്രത്യേകിച്ചും ജന്തുശാസ്ത്രത്തിൽ , ഒരു കുടുംബത്തെ നിർവചിക്കുന്ന ജനുസാണ് ടൈപ്പ് ജനുസ് (Type genus) .
ആ കുടുംബത്തിന്റെ പേരും ആ ജനുസിൽ നിന്നാവും വന്നിട്ടുള്ളത്.
ടൈപ് സ്പീഷിസ് ഇംഗ്ലീഷ് വിലാസം https://ml.wikipedia.org/wiki/Type_species
ജീവശാസ്ത്ര വർഗ്ഗീകരണത്തിൽ , പ്രത്യേകിച്ചും ജന്തുശാസ്ത്രത്തിൽ , ഒരു ജനുസിനെ നിർവചിക്കുന്ന സ്പീഷിസാണ് ടൈപ്പ് സ്പീഷിസ് (Type species) .